Publication: Magyar Közlöny
Issue: MK-2010-165 (Year: 2010, Number: 165)
Era: contemporary
Section: Törvénykönyvrõl szóló 1959. évi IV. törvény (a továbbiakban: Ptk.) szerint egybeírjuk.]
Paragraph Index: 701

Törvénykönyvrõl szóló 1959. évi IV. törvény (a továbbiakban: Ptk.) szerint egybeírjuk.] Az Alkotmány 70/I. §-ának új (2) bekezdése lehetõvé teszi a hatálya alá tartozó, jó erkölcsbe ütközõ módon juttatottnak minõsíthetõ jövedelmek eltérõ kezelését. 1.2. Az új közteherviselési szabály az adott adóév kezdetére utal: az adott adóévtõl kezdõdõen teszi lehetõvé „kötelezettség” megállapítását. A Törvény hatálybalépésekor az adott adóév a 2010-es. Ennek a kezdete 2010. január 1-je. Ez azt jelenti: az Alkotmány módosítása lehetõvé tette, hogy ennek az adóévnek a kezdetére kiterjedõ hatállyal, vagyis akár visszahatóan is, vezessenek be külön mértékû kötelezettséget, a jó erkölcsbe ütközõ módon juttatott jövedelmeket illetõen. A módosítás lehetõvé teszi, hogy törvény az adókötelezettséggel kapcsolatban a visszaható hatályú jogalkotás tilalmától, a jogállam e lényeges jellemzõjétõl eltérjen, és visszaható hatállyal állapítson meg kötelezettséget az Alkotmány módosításának hatálya alá tartozó esetekben, a jövedelem juttatásának módjával összefüggésben. 1.3. Az Alkotmány módosítása „külön mértékû” adókötelezettség bevezetését engedélyezi. Ez a szabály is a 70/I. §-t egészíti ki. Az Alkotmánybíróság gyakorlatában az adó mértékének arányossági vizsgálatára már 1992-ben sor került, amikor az Alkotmánybíróság egy határozatban azt a megállapítást tette, hogy „[...] az AB az adó mértékének meghatározását nem tekinti tehát alkotmányossági kérdésnek csak akkor, ha a szabályozás diszkriminatív, vagy olyan nagyságot ér el, amely nyilván valóan eltúlzott mértékû, indokolatlanná, aránytalanná válik.” (1558/B/1991. AB határozat, ABH 1992, 506.) Egy másik döntés értelmében aránytalan az adó, ha nagy hányadban meghaladja az elméletileg még elfogadhatónak minõsített százalékos arányt; az adott ügyben egy vagyonadó az alapul vett ingatlan forgalmi értékét legalább 110%-kal meghaladta. (1531/B/1991. AB határozat, ABH 1993, 707, 711.) Az Alkotmány módosítása az alkotmányozó szándéka szerint „az ott meghatározott jövedelemadók esetében az adó mértékének meghatározását a törvényhozó szabad belátására bízza.”

Source: https://magyarkozlony.hu/hivatalos-lapok/7f72a7794ea0da7fd00f7d666340a2e0baa805f7/dokumentumok/640d5d08a8b594086096bc8d3e2f1f83dc99070e/letoltes